অমিত দেব.:: ৯ ডিসেম্বর জগন্নাথপুর মুক্ত দিবস। এই দিনে জগন্নাথপুরের মাটিতে উড়ে লাল সবুজের পতাকা। স্বাধীনবাংলাদেশে আরো একটি ভূখন্ড স্বাধীনতা পায়। রাজা বিজয় সিংহের স্মৃতি বিজড়ীত জগন্নাথপুর উপজেলা এক প্রাচীন জনপথ। ব্রিটিশ বিরোধী আন্দোলনসহ বিভিন্ন সময় সংঘটিত সকল আন্দোলন সংগ্রামে জগন্নাথপুরবাসী ছিল অগ্রভাগে।একাত্তরের মুক্তিযুদ্ধের সময় ও জগন্নাথপুরের জনতা অগ্রভাগে থেকে অবিস্মরনীয় ভূমিকা পালন করছেন। বাংলাদেশের মুক্তিযুদ্ধের ইতিহাস এক কালজয়ী অবস্মরনীয় ঘটনা। অঞ্চলভেদে মুক্তিযুদ্ধকালীন সময়ের ঘটনা সমূহ আজো বাংলার ইতিহাসে চীরঞ্জিব হয়ে আছে। একাত্তরের মুক্তিযুদ্ধে সারাদেশের ন্যায় সুনামগঞ্জ জেলার জগন্নাথপুর উপজেলা এক অন্যতম ইতিহাস বহুল উপজেলা হিসেবে স্বীকৃত। বৃহত্তর সিলেট বিভাগের মধ্যে জগন্নাথপুর উপজেলায় ঘটেছে দু- দুটো মর্মস্পশী গণহত্যা। সুনামগঞ্জ জেলার উত্তর পূর্ব এবং উত্তর পশ্চিম সীমান্ত জুড়েই প্রতিবেশী রাষ্ট্র ভারতের অবস্থান। মেঘালয়ের পাদদেশে অবস্থিত সুনামগঞ্জ জেলার সকল উপজেলা হাওর বাওড় খাল বিল ও জলাশয়ে ভরপুর যোগাযোগ বিচ্ছিন্ন দ্বীপছিল। পাকবাহিনী নৌকাযোগে এ উপজেলায় আসে। ইতিহাস মতে, জগন্নাথপুরে পাক বাহিনীর দোসর শান্তি কমিটি গঠন নিয়ে তুমুল প্রতিদ্বন্ধিতা হয়। মুক্তিযুদ্ধকালীন সময়ে মুসলিমলীগ জগন্নাথপুর থানা কমিটির সভাপতি ছিলেন, উপজেলার চিলাউড়া -হলদিপুর ইউনিয়নের হলদিপুর গ্রামের আব্দুস সোহান চৌধুরী ওরফে ছোবা মিয়া। প্রথমে তিনি এ উপজেলায় শান্তি কমিটি গঠনের সিদ্ধান্ত নেন। সেসময় জগন্নাথপুর থানার ওসিকে নিয়ে পাকবাহীনির মেজরের সাথে দেখা করে তার পরামর্শে শান্তি কমিটি গঠন করে তিনি শান্তি কমিটির কনভেনার হন। তাছাড়া তার ছেলে আব্দুল হান্নান চৌধুরী সুফি মিয়া ও মেয়ের জামাই সফিক চৌধুরীকে সদস্য করে পাকবাহিনীকে জগন্নাথপুরে আসার আহ্বান জানান। এতে বাধ সাধেন জগন্নাথপুরের হবিবপুর গ্রামের আছাব আলী ও ইকড়ছই গ্রামের গোলাম মোস্তফা। তারা শান্তি কমিটির কনভেনার হতে লবিং শুরু করেন। আছাব আলী পাক মেজরকে বুঝিয়ে নিজেই শান্তি কমিটির কনভেনারের দায়িত্ব নেন। পরবর্তীতে আছাব আলী ও আব্দুস সোবহান চৌধুরী ছোবা মিয়া সিলেটে গিয়ে পাক মেজরের সাথে বৈঠক করে পাকসেনাদের জগন্নাথপুরে নিয়ে আসতে রাজি করান। ২৭ আগষ্ট শুক্রবার ভোরে প্রায় ৫ শতাধিক পাকসেনা স্থানীয় রাজাকারদের নিয়ে জগন্নাথপুরে আসে। এবং হবিবপুর গ্রামের রাজাকার এহিয়ার বাড়িতে উঠে। সেখানে রাজাকারদের নিয়ে বৈঠক করে জগন্নাথপুর থানা আক্রমনের পরিকল্পনা করে। পরদিন সকালে পাকিস্তান জিন্দাবাদ,এহিয়া খান জিন্দাবাদ ও শেখ মুজিব মুর্দাবাদ ধ্বনি দিয়ে ফাঁকাগুলি বর্ষন করে আতংক সৃষ্টি করে জগন্নাথপুর প্রবেশ করে। অবস্থা বেগতিক দেখে স্থানীয় মুক্তিবাহীনির সদস্যরা বিনা বাধায় মুক্তাঞ্চল হিসেবে থাকা জগন্নাথপুর উপজেলাকে তাদের দখলে নিয়ে যায়। ওই দিনই পাকবাহিনীর সহযোগীতায় রাজাকাররা মির্জাবাড়ীসহ জগন্নাথপুরের বিভিন্ন ব্যবসা প্রতিষ্ঠান ও বাসা বাড়ীতে লুটপাট চালায়। এমনকি লুটপাটের মালামাল প্রকাশ্য নিলাম ডেকে বিক্রি করে পাকবাহিনীর হাতে তুলে দেয়। পরদিন আবারও পাকবাহিনী মির্জাবাড়ীতে হামলা চালিয়ে ৫টি ঘর দরজা ভাংচুর করে। এবং মির্জাবাড়ীতে পাকবাহিনীর ক্যাম্প স্থাপন করা হয়। সেখানে স্থানীয় রাজাকারদের সহায়তায় লোকজনদের ধরে এনে নির্যাতন করতো। উপজেলার মজিদপুর গ্রামের বিপুল চন্দ্র দেবকে মির্জা বাড়িতে এনে আটক রাখা হয়। পরে পাকবাহিনীর দোসর আছাব আলীর অনুরোধে তাকে ছেড়ে দেয় পাকবাহিনী। দেশ স্বাধীনের পর ৭২ সালের ১০ই জানুয়ারি মির্জা আব্দুল খালেক বাদী হয়ে জগন্নাথপুর থানায় পাক মেজর ও স্থানীয় রাজাকারদের বিরুদ্ধে এক লাখ ১১ হাজার তিনশত টকা ক্ষতিপূরনের মামলা করেন। ( এছাড়াও দেশ স্বাধীনের পর পর মুক্তিযোদ্ধারা স্থানীয় রাজাকারকে ধরে এনে উপজেলা পরিষদে তৎকালীন নির্মিত খোয়াড়ে রাজাকারদের ধরে এনে খোয়ারে রাখতেন।